Hara Suurkivi
Hara Suurkivi on apliitgraniidist hiidrahn Harju maakonnas Kuusalu vallas Hara külas. Kivi mõõtmed on järgmised: pikkus: 11,0 m, laius 6,9 m, kõrgus 4,5 m, ümbermõõt 29,4 m. Rahn on järskude külgede ja ida suunas kallaku laega, mis on kaetud metsakõdu ja rohelise samblavaibaga. Rahnu külgedel on üksikuid kinnislõhesid. Lõunaküljel ja lael esineb süvendeid. Rahn pole üksikobjektina kaitse all, kuid jääb Lahemaa rahvuspargi territooriumile.